b'\n_START_ARTICLE_\nTeremin\n_START_PARAGRAPH_\nTeremin (ili Tereminvox, Tereminovox, Termenvox, Aetherofon) jedan je od najranijih elektronskih instrumenata. Izumio ga je Rus Leon Teremin 1919. godine, a posebnost teremina je u tome da je to mo\xc5\xbeda i jedini glazbeni instrument koji se svira bez doticanja._NEWLINE_Teremin se sastoji od dva radijska oscilatora i dvije antene. Prikop\xc4\x8dan na zvu\xc4\x8dnik, \xc5\xa1alje elektri\xc4\x8dne signale koji proizvode vrlo nadrealne, "izvanzemaljske" zvukove te je stoga \xc4\x8desto rabljen za soundtrack-ove horor i SF filmova._NEWLINE_Teremin se svira tako da glazbenik pomi\xc4\x8de svoje ruke oko dviju antena te na taj na\xc4\x8din regulira glasno\xc4\x87u i visinu tona. Za to je potrebna posebna vje\xc5\xa1tina i puno vje\xc5\xbebe pa su rijetki uistinu dobri teremina\xc5\xa1i. Mo\xc5\xbeda najpoznatija uporaba teremina u pop glazbi mo\xc5\xbee se \xc4\x8duti u pjesmi "Good vibrations" grupe The Beach Boys._NEWLINE_Zvuk nastaje pomicanjem ruku oko antena u kojima se nalazi elektri\xc4\x8dni naboj, a samo tijelo svira\xc4\x8da djeluje kao uzemljenje. Na taj na\xc4\x8din udaljenost ruku od antena kreira tonove i diktira glasno\xc4\x87u i tempo istih._NEWLINE_Posebnu ulogu u povijesti glazbe Teremin zauzima zbog graditelja glazbala Roberta Mooga. U svojim mladim danima je iskoristio svoje iskustvo od teremnina pri razvoju prvog sintesajzera.'